Publication: Magyar Közlöny
Issue: MK-2005-143 (Year: 2005, Number: 143)
Era: 2004-2010
Section: ellenõrzésérõl szóló 193/2003. (XI. 26.) Korm. rendelet
Paragraph Index: 885

(6) Az MVf Kht. a beruházásösztönzési támogatási rendszerben ellátja a pályázatokkal kapcsolatos pénzügyi lebonyolítás feladatát, a BC és az NBC terhére történõ kötelezettségvállalások pénzügyi-számviteli kezelését és lebonyolítását, továbbá az általa megkötött támogatási szerzõdések és az azokhoz kapcsolódó biztosítéki szerzõdések módosítását és nyilvántartását. A BC-vel és az NBC-vel kapcsolatban vezeti a kötelezettségvállalások nyilvántartását, és elvégzi a pénzügyi, számviteli, beszámoló készítési, adatszolgáltatási, adatkezelési, ellenõrzési és követeléskezelési teendõket a saját nyilvántartások és a többi közremûködõ szervezet által szolgáltatott adatok alapján. Az MVf Kht. ellátja továbbá a már megszûnt Regionális gazdaságépítési célelõirányzat egyes fejlesztési célú pályázatai alapján 2001-ben és 2002-ben kötött támogatási szerzõdések és a hozzájuk kapcsolódó biztosítéki szerzõdések módosításával, nyilvántartásával kapcsolatos feladatokat.

Source: https://magyarkozlony.hu/hivatalos-lapok/69248571cf4e95a7cd85c957fad86d417745ef1a/dokumentumok/d79b2bb804ee5a6b67824063d2647f6a6d0859c0/letoltes